[bookmark: _Hlk236053403]Ierobežotas pieejamības informācija   NAV KLASIFICĒTS
INFORMATĪVAIS ZIŅOJUMS [footnoteRef:1] [1:  Deklasificēšanas pamatojums: SAM 07.07.2026. vēstule Nr. 03.1-05/2098
] 

[bookmark: _Hlk56172382][bookmark: _Hlk32315205]“Par Eiropas infrastruktūras savienošanas instrumenta sestā projektu uzsaukuma finansējumu Rail Baltica projektam” 

Ministru kabinets jautājumu par Eiropas infrastruktūras savienošanas instrumenta sestā projektu uzsaukuma finansējumu Rail Baltica projektam jau skatīja 2020.gada 6.oktobra sēdē (protokola Nr.59 44.§), t.i. pirms Eiropas infrastruktūras savienošanas instrumenta (turpmāk – EISI) sestā projektu uzsaukuma finansēšanas līgumu[footnoteRef:2] (turpmāk – CEF6 līgumi) parakstīšanas. Šī jautājuma atkārtota izskatīšana Ministru kabinetā nepieciešama, jo faktiski parakstītajos CEF6 līgumos  tika ieviestas korekcijas, precizējot finansējumu, kas tostarp ietekmē plānotos pievienotā vērtības nodokļa maksājumus.  [2:  INEA/CEF/TRAN/M2019/2098073 un INEA/CEF/TRAN/M2019/2098304] 

EISI finansējums tika mainīts trijām ar būvniecību saistītām aktivitātēm, t.i. samazināts finansējums Rail Baltica stacijas būvniecības 2.kārtai starptautiskajā lidostā “Rīga” par 510 000 euro (samazinot valsts nepieciešamo finansējumu par 90 000 euro), samazināts finansējums projekta atbalsta pasākumiem par 582 250 euro (samazinot valsts nepieciešamo finansējumu par 102 750 euro), bet palielināts finansējums uzraudzībai un būvniecības darbu vērtēšanai par  1 717 000 euro (palielinot valsts nepieciešamo finansējumu par 303 000 euro). Līdz ar to kopumā EISI finansējums ir palielināts par 624 750 euro (un attiecīgi valsts finansējums par 110 250 euro). Tika veikts pārrēķins, samazinot nepieciešamo finansējumu PVN kompensēšanai un valsts budžeta finansējuma nodrošināšanai akciju sabiedrībai “RB Rail” (turpmāk – RBR). PVN finansējuma nepieciešamība samazināta, ņemot vērā zemes iegādes izmaksas un atalgojuma izmaksas, kas nav apliekamas ar PVN, kā arī valsts budžeta finansējuma daļa RBR tika samazināta par 104 791 euro. Nepieciešamais PVN apmērs pēc pārrēķina ir samazināts par 7 389 544 euro, no kuriem 1 691 762 euro attiecās uz Latvijas nacionālo aktivitāšu ieviešanu, bet 5 697 781 euro uz RBR aktivitātēm Latvijā..
Minēto izmaiņu rezultātā mainās vairākās informatīvajā ziņojumā  iekļautajās tabulās norādītās summas. Lai nodrošinātu informācijas par CEF6 saistībām labāku pieejamību un uztveramību, Satiksmes ministrija iesniedz jaunu informatīvo ziņojumu “Par Eiropas infrastruktūras savienošanas instrumenta sestā projektu uzsaukuma finansējumu Rail Baltica projektam” (turpmāk – Ziņojums) un protokollēmuma projektu, informējot par  precizēto CEF6 līgumu finansējuma apjomu, kas atbilst faktiski noslēgtajiem CEF6 finansēšanas līgumiem.
Rail Baltica projekts (turpmāk – Projekts) ir Eiropas standarta platuma dzelzceļa transporta Trans-Eiropas transporta tīkla Ziemeļjūras – Baltijas koridora transporta sistēmas elements, kas aptver piecas Eiropas Savienības (turpmāk - ES) dalībvalstis – Igauniju, Latviju, Lietuvu, Poliju un  Somiju, tālākā nākotnē paredzot maršruta pagarinājumu ar savienojumu Tallina – Helsinki. Projekta mērķis ir savienot Baltijas valstis ar pārējo ES izmantojot efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Ziemeļu - Dienvidu virziena dzelzceļa līnijas attīstība veicinās Baltijas valstu transporta infrastruktūras sistēmas integrāciju ES, kā arī tautsaimniecības konkurētspēju, tās ilgtspējīgu un diversificētu attīstību.
Eiropas Komisija 2014., 2015., 2016. un 2020.gadā izsludināja pa vienam projektu iesnieguma konkursam par finanšu palīdzības piešķiršanu no ES Daudzgadu budžeta  2014. – 2020.gadam  programmas "Eiropas infrastruktūras savienošanas instruments" (turpmāk – EISI), kuros piedaloties Projekts ieguva finansējumu. Tādejādi, laika posmā no 2015.gada līdz 2020.gadam, parakstot trīs finansēšanas līgumus (turpmāk – CEF1, CEF2, CEF3 un CEF6 līgumi), Baltijas valstis un projekta koordinators akciju sabiedrība “RB Rail AS” (turpmāk – RB Rail) ir apņēmušās Projektā investēt 1 034 120 753 euro, kas ietver gan EISI finansējumu, gan valsts budžeta līdzfinansējumu. Ārvalstu finanšu palīdzības daļa visiem trīs CEF līgumiem ir 865 021 175 euro. Latvijas aktivitāšu īstenošanai ir paredzēts EISI finansējums 377 000 063  euro apmērā, no tiem ārvalstu finanšu palīdzības daļa ir 312 733 208  euro.  
Latvija savas finansējuma daļas apguves grafiku finansēšanas līgumos izpilda par 77%, tādejādi atpaliekot no sākotnēji plānotā finanšu resursu apguves grafika, kas saistīts ar kavējumiem Projekta plānošanas posmā. Noslēgto finansēšanas līgumu ietvaros svarīgākās ieviestās Latvijas aktivitātes ir: 
· Projekta vajadzībām nepieciešamo nekustamo īpašumu atsavināšanas plāna izstrāde un tiesiskā ietvara izvērtēšana;
· [bookmark: _Hlk48564556]Rail Baltica Latvijas trases Kultūrvēsturiskā un arheoloģiskā izpēte;
· Rail Baltica ietekmes uz starptautiskās lidostas “Rīga” darbību novērtēšana;
· projektēšanas līguma par Rail Baltica savienojumu ar starptautisko lidostu “Rīga” noslēgšana;
· Rīgas Centrālā dzelzceļa mezgla un saistītās infrastruktūras projektēšanas un būvniecības darbu līguma noslēgšana;
· Rīgas pamatlīnijas un Rail Baltica posma Vangaži – Salaspils – Misa projektēšanas līgumu noslēgšana;
· izmaiņu rīkojuma par būvniecības ieceres izstrādi Salaspils kravu terminālim noslēgšana;
· Rīgas mezgla optimizācijas plāna līguma noslēgšana;
· divu būvprojektu tehniskā novērtējuma un būvuzraudzības līgumu noslēgšana; 
· posmu Vangaži – Igaunijas robeža un Misa – Lietuvas robeža projektēšanas darbu līgumu noslēgšana;
· Rail Baltica līnijas savienojuma ar starptautisko lidostu “Ŗīga” būvniecības darbu iepirkuma 2.kārtas izsludināšana. 
Noslēgto līgumu kopsumma par Projekta Latvijas aktivitātēm ir aptuveni 749 miljoni euro. Jāatzīmē, ka Satiksmes ministrijas saistības tiek uzņemtas atbilstoši līgumu fāzēm, t.i. līguma fāzes īstenošana tiek uzsākta tikai pēc attiecīga EISI un valsts budžeta finansējuma piešķiršanas Projektam.  

Eiropas infrastruktūras savienošanas instrumenta sestais uzsaukums

EK 2019. gada 16.oktobrī izsludināja CEF6 par kopējo summu 1,4 miljardu euro, kur 610 miljoni euro tika paredzēti valstīm, kuras ir tiesīgas saņemt Kohēzijas politikas finansējumu, no to garantētajām pieejamajām aploksnēm. Baltijas valstis iesniedza kopīgu CEF6 pieteikumu. Latvija ieguva 27 % no Projekta iesnieguma finansējuma apjoma, ko veido 72 165 993 euro EISI finansējums un 12 735 175 euro valsts budžeta līdzfinansējums. Projekta ieviešanas kārtība paredz, ka finansēšanas līgumus slēdz RBR savā vārdā un kā nacionālo labuma guvēju jeb atbildīgo ministriju[footnoteRef:3] pārstāvis uz pilnvarojuma pamata. [3:  Igaunijas Republikas Ekonomikas un sakaru ministrija, Latvijas Republikas Satiksmes ministrija un Lietuvas Republikas Transporta un sakaru ministrija.] 

Latvijai ir jāievēro līdzfinansēšanas princips, proti, valsts budžeta līdzfinansējums ir obligāts ES finansējuma daļas saņemšanas priekšnosacījums. CEF6 ietvaros ārvalstu finanšu palīdzības atbalsta intensitāte pētījumiem un projektēšanas darbiem, kā arī būvdarbiem ir līdz 85 %. 
CEF6 nosacījumi ir līdzvērtīgi citiem finansēšanas līgumiem, kuru ietvaros pievienotās vērtības nodoklis (turpmāk – PVN) nav attiecināmi izdevumi. Līdz ar to papildu valsts budžeta līdzekļi būs nepieciešami PVN priekšfinansēšanai. Provizoriski CEF6 ietvaros atbalstīto Latvijas aktivitāšu attiecināmais PVN ir 20,1 miljoni euro, kas PVN maksājumu veidā tiks atgriezts valsts budžetā.
Finansējuma plāns

	CEF6 finansējums ir sadalīts divos līgumos, atbilstoši divu veidu aktivitāšu kategorijām – pakalpojumiem (studies) un būvdarbiem (works). Finansējuma plānus skatīt sekojošajās tabulās.
1.tabula 
CEF6, Latvijas aktivitātes (būvdarbi /works) euro 
	Pasākums (būvniecības darbi)
	Kopā
	2020
	2021
	2022
	2023

	Rīgas centrā stacijas būvniecības darbu 2.kārta
	    44 500 000  
	3 200 000 
	12 800 000 
	11 500 000 
	17 000 000 

	EISI
	    37 825 000  
	2 720 000 
	10 880 000 
	  9 775 000 
	14 450 000 

	Valsts
	      6 675 000  
	   480 000 
	 1 920 000 
	 1 725 000 
	  2 550 000 

	Lidosta Rīga būvniecības darbu 2.kārta
	      3 000 000  
	               -   
	     250 000 
	  2 250 000 
	     500 000 

	EISI
	      2 550 000  
	               -   
	     212 500 
	 1 912 500 
	     425 000 

	Valsts
	         450 000  
	               -   
	      37 500 
	    337 500 
	      75 000 

	Uzraudzība un būvniecības darbu vērtēšana
	      5 102 020  
	               -   
	     600 000 
	  1 252 020 
	  3 250 000 

	EISI
	      4 336 717  
	               -   
	    510 000 
	  1 064 217 
	  2 762 500 

	Valsts
	         765 303  
	               -   
	      90 000 
	     187 803 
	     487 500 



1.tabulas turpinājums
	Pasākums (būvniecības darbi)
	Kopā
	2020
	2021
	2022
	2023

	Zemju atsavināšana Latvijas teritorijā
	      6 913 891  
	     69 130 
	     713 639 
	  3 456 946 
	  2 674 176 

	EISI
	      5 876 807  
	     58 761 
	     606 593 
	  2 938 404 
	  2 273 050 

	Valsts
	      1 037 084  
	     10 370 
	     107 046 
	     518 542 
	     401 126 

	Projekta atbalsta pasākumi
	      5 730 281  
	       3 635 
	     964 741 
	  2 102 039 
	 2 659 866 

	EISI
	      4 870 739  
	       3 090 
	     820 030 
	  1 786 733 
	 2 260 886 

	Valsts
	         859 542  
	          545 
	     144 711 
	     315 306 
	     398 980 

	Kopā
	    65 246 192  
	3 272 765 
	15 328 380 
	20 561 005 
	26 084 042 



2.tabula CEF6, Latvijas aktivitātes (pakalpojumi /studies) euro
	Pasākums (pakalpojumi)
	Kopā
	2020
	2021
	2022
	2023

	Dzelzceļa inženieru konsultāciju pakalpojumi 
	      3 749 000  
	   317 000 
	  1 147 000 
	  1 615 000 
	     670 000 

	Kravas termināliem (Salaspilī, Lidostā Rīga)
	      2 811 750  
	 
	 
	 
	 

	Pasažieru stacijām termināliem (Rīgas centrālā stacija, Lidostā Rīga)
	         937 250  
	 
	 
	 
	 

	EISI
	      3 186 650  
	   269 450 
	     974 950 
	  1 372 750 
	     569 500 

	Valsts
	         562 350  
	     47 550 
	     172 050 
	     242 250 
	     100 500 

	Reģionālo staciju teritorijas plānošana un tehniskā projektēšana
	      7 800 000  
	               -   
	  3 360 000 
	  2 100 000 
	 2 340 000 

	Detalizēts tehniskais projekts un autoruzraudzība  Salaspils intermodālam loģistikas centram
	      7 200 000  
	 
	 
	 
	 

	Detalizēts tehniskais projekts un autoruzraudzība infrastruktūras uzturēšanas stacijā Iecava
	         600 000  
	 
	 
	 
	 

	EISI
	      6 630 000  
	               -   
	  2 856 000 
	  1 785 000 
	  1 989 000 

	Valsts
	      1 170 000  
	               -   
	     504 000 
	     315 000 
	     351 000 

	Reģionālās stacijas (teritorijas plānošana un detalizēts tehniskais projekts)
	      3 000 000  
	               -   
	     300 000 
	  1 000 000 
	  1 700 000 

	EISI
	      2 550 000  
	               -   
	     255 000 
	     850 000 
	  1 445 000 

	Valsts
	         450 000  
	               -   
	       45 000 
	     150 000 
	     255 000 

	Detalizēts tehniskā projekta risinājuma vērtēšana
	      1 080 000  
	               -   
	     366 000 
	     310 000 
	     404 000 

	EISI
	         918 000  
	               -   
	     311 100 
	     263 500 
	     343 400 

	Valsts
	         162 000  
	               -   
	       54 900 
	       46 500 
	       60 600 

	Projekta atbalsta pasākumi (komunikācija, PR)
	         600 000  
	 
	     225 000 
	     225 000 
	     150 000 

	EISI
	         510 000  
	               -   
	     191 250 
	     191 250 
	     127 500 

	Valsts
	           90 000  
	               -   
	       33 750 
	       33 750 
	       22 500 

	Projekta atbalsta pasākumi 
	         976 500  
	     12 000 
	     322 450 
	     311 650 
	     330 400 

	EISI
	         830 025  
	     10 200 
	     274 083 
	     264 903 
	     280 840 

	Valsts
	         146 475  
	       1 800 
	       48 368 
	       46 748 
	       49 560 

	Zemju atsavināšana Latvijas teritorijā
	      2 449 476  
	     24 495 
	     465 400 
	  1 224 738 
	     734 843 

	EISI
	      2 082 055  
	     20 821 
	     395 590 
	  1 041 027 
	     624 617 

	Valsts
	         367 421  
	       3 674 
	      69 810 
	     183 711 
	     110 226 

	Kopā
	    19 654 976  
	  353 495  
	 6 185 850  
	 6 786 388  
	  6 329 243  




3.tabula 
CEF6 finansēšanas līgumi pa gadiem, Latvijas aktivitātes (būvdarbi un pakalpojumi /works and studiess) euro
	 
	Kopā
	2020
	2021
	2022
	2023

	Būvniecības darbi un pakalpojumi kopā
	    84 901 168  
	3 626 260  
	21 514 230  
	27 347 393  
	32 413 285  

	EISI
	    72 165 993  
	3 082 321 
	18 287 096 
	23 245 284 
	27 551 292 

	Valsts
	    12 735 175  
	   543 939 
	  3 227 135 
	  4 102 109 
	  4 861 993 



1.-3.tabulā minētās informācijas kopsavilkums sniegts 4.tabulā.
4.tabula. Kopsavilkums, euro
	 
	Līgums: pakalpojumi (studies)
	Līgums: būvdarbi (works)
	Kopā CEF6

	Ārvalstu finanšu palīdzība
	16 706 730
	55 459 263
	[bookmark: _Hlk50976005]72 165 993

	Latvijas līdzfinansējums
	2 948 246
	9 786 929
	[bookmark: _Hlk50976020]12 735 175

	Kopā
	19 654 976
	65 246 192
	84 901 168



Ziņojumā minētās Latvijas aktivitātes ir atzītas kā Latvijas prioritātes Projekta turpmākai secīgai un savlaicīgai īstenošanai.

RBR pārziņā esošās Projekta aktivitātes 

Ņemot vērā, ka 2016.gada oktobrī tika parakstīts līgums par Rail Baltica finansēšanas un izpildes modeli, kas definē ieviesēju lomu iepirkumu procesos, papildus katras valsts aktivitātēm pieteikumā tiek noteiktas Globālā projekta aktivitātes, kuras īstenos RBR saskaņā ar līgumu. RBR pārziņā esošās horizontālās Projekta aktivitātes EK finansē 85 % apmērā, bet līdzfinansējumu solidāri nodrošina Igaunija, Latvija un Lietuva - katra 5 % apmērā, ja ieviestā aktivitāte tiek administrētā trijās Baltijas valstīs. Attiecīgi, ja aktivitāte tiek administrēta divās valstīs, tad līdzfinansējumu jānodrošina 7,5 % apmērā katra no valstīm, kurās tiek īstenota aktivitāte. Ja aktivitāte tiek īstenota tikai vienā no valstīm, un to administrē RBR, tad līdzfinansējumu jānodrošina 15 % apmērā.
	Globālā projekta aktivitātes aptver izpētes, kas nepieciešamas sekmīgai un efektīvai projektēšanas un būvniecības procesu norisei un infrastruktūras pārvaldībai, un ekspluatācijai nākotnē. Minētās izpētes sevī iekļauj trešās puses (dzelzceļa inženieru) novērtējumu sagatavotajiem pētījumiem un būvprojektiem, tostarp to saskaņotību, elektroapgādes apakšstaciju iepirkuma dokumentācijas izstrādi, vadības un signalizācijas sistēmu iepirkuma dokumentācijas izstrādi, izejmateriālu un infrastruktūras elementu iepirkuma dokumentācijas izstrādi, pasažieru un kravas plūsmu modeļa izstrādi un tehnisko risinājumu atbilstības verifikāciju Eiropas Savienības infrastruktūras savietojamības prasībām.   
RBR aktivitātēm pieejamais finansējums CEF6 finansēšanas līgumu ietvarā ir 50 727 566 euro, kur EISI finansējums ir 43 118 430 euro savukārt Igaunijas, Lietuvas un Latvijas kopējais līdzfinansējums ir 7 609 136 euro, tai skaitā Latvijas daļa 2 500 443 euro.  
[bookmark: _Hlk50988023][bookmark: _Hlk50976081][bookmark: _Hlk50976175]Tā kā ar 2019.gadu PVN maksājumi Projekta ietvaros ir neattiecināmās izmaksas, CEF6 finansēšanas līgumu ietvarā Latvijas un RBR aktivitāšu īstenošanai būs nepieciešams 20,1 miljoni euro PVN finansēšanai, kur 16,0 miljoni euro attiecas uz Latvijas aktivitātēm kā PVN priekšfinansējums un 4,1 miljoni euro ir par RBR faktiski samaksāto PVN summu par veiktajiem darījumiem ar Valsts ieņēmumu dienesta PVN maksātāju reģistrā reģistrētiem nodokļa maksātājiem, kas nav atgūstama kā priekšnodoklis. Latvijas aktivitāšu provizoriskais PVN tiek rēķināts, atskaitot personāla atalgojumu un zemju iegādes izmaksas (ar zemju iegādi saistītās izmaksas - nekustamā īpašuma vērtēšana, mērniecība un citi pakalpojumi tiek aplikti ar PVN un netiek atskaitīti no PVN apliekamām izmaksām). Tā kā RBR ir Latvijā reģistrēts komercuzņēmums, 90 % tā iepirkumu tiek veikti Latvijas teritorijā, kamēr Igaunijā un Lietuvā katrā tiek veikti aptuveni 5 % iepirkumu. Līdz ar to provizoriskais RBR kompensējamais PVN CEF6 ietvarā tiek rēķināts, atskaitot personāla atalgojuma izmaksas un iepirkumu izmaksas ārvalstīs no plānotā RBR pieejamā finansējuma CEF6 finansēšanas līgumos 50 727 566 euro, kas veido 19 761 912 euro ar PVN apliekamās RBR aktivitātes izmaksas. Attiecīgo PVN maksājumu kopsavilkums ir norādīts 5.tabulā. 
5.tabula. Kompensējamā PVN summa CEF6 finansēšanas līgumu ietvarā (provizoriski), euro  
	
	Summa, no kuras rēķināts PVN
	Kompensējamais PVN

	Ar PVN apliekamās Latvijas aktivitātes
	76 110 155
	       15 983 132  

	Ar PVN apliekamās RBR aktivitātes 
	       19 761 912  
	         4 150 002  

	KOPĀ
	       20 133 134  



Ziņojumā minētās kopējās Latvijas valsts budžeta saistības, ņemot vērā RBR aktivitāšu līdzfinansēšanu un PVN kompensēšanu, CEF6 ietvarā ir apkopotas 6.tabulā.
6.tabula. CEF 6 valsts budžeta saistību kopsavilkums, euro
	
	CEF6 Latvijas aktivitāšu līdzfinansējums
	CEF6 RBR Latvijas aktivitāšu līdzfinansējums
	Latvijas aktivitāšu PVN maksājumu kompensēšana
	RBR aktivitāšu PVN maksājumu kompensēšana
	KOPĀ

	Latvijas valsts budžeta finansējuma saistības
	12 735 175
	2 500 443
	15 983 133
	4 150 002
	35 368 752



Par Latvijas aktivitātēm nepieciešamo līdzfinansējumu un RBR aktivitāšu līdzfinansēšanai nepieciešamo finansējumu Satiksmes ministrija saskaņā ar Ministru kabineta noteikumiem Nr.421[footnoteRef:4] Finanšu ministrijā iesniegs apropriācijas izmaiņas valsts budžeta līdzekļu pārdales pieprasījumu no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Satiksmes ministrijas budžeta apakšprogrammu 60.07.00 “Eiropas transporta infrastruktūras projekti (Rail Baltica)” atbilstoši Projekta ieviešanas gaitai.  [4:  Ministru kabineta 2018. gada 17. jūlija noteikumi Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”.] 

	2020.gadā Projekta finansēšanas līgumu ietvaros RBR veiktie PVN maksājumi, kas nav atgūstami kā priekšnodoklis, tiek kompensēti saskaņā ar Ministru kabineta 2020. gada 14. aprīļa noteikumos Nr. 218 “Kārtība, kādā kompensē pievienotās vērtības nodokļa summas Igaunijai un Lietuvai par akciju sabiedrības "RB Rail" veiktajām aktivitātēm” noteikto kārtību, kas zaudēs spēku 2021.gada 1.janvārī.
	Lai turpmāk Latvijas valsts varētu nodrošinātu PVN kompensēšanu RB Projekta ietvaros, 2020.gada 11. novembrī stājās spēkā grozījums Ministru kabineta 2018. gada 3. jūlija noteikumos Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība" (turpmāk – Noteikumi), 7.1 punktā nosakot gadījumus, kuros valsts budžeta līdzekļus var izmantot  atbalsta saņēmēja izmaksu segšanai, kas neatbilst finansēšanas līguma nosacījumiem, ja par to ir pieņemts atsevišķs Ministru kabineta lēmums. Šādā gadījumā atbalsta saņēmējam nav savu līdzekļu un nav iespējas piesaistīt citus līdzekļus, savukārt projekta mērķim jābūt nacionālo interešu objekta izveidei. Jāatzīmē, ka RB Projekta īstenošanas ietvaros šādā situācijā atrodas sabiedrība ar ierobežotu atbildību “Eiropas dzelzceļa līnijas” un RBR. Abas minētās kapitālsabiedrības atbilstoši Satiksmes ministrija deleģētājiem uzdevumiem izlieto RB Projekta finansējumu, vadot iepirkumus, slēdzot līgumus un apstrādājot rēķinus.
	Papildus PVN kompensēšanai, RB Projekta īstenošanā rodas ar pārvaldību saistītas  izmaksas, kas neatbilst finansēšanas līguma nosacījumiem, kuras finansē Baltijas valstis vienlīdzīgās daļās (33.33 % apmērā katra). Šīs izmaksas ir nepieciešamas RB Projekta īstenošanas nodrošināšanai, taču tās neatbilst EISI finansēšanas līgumu nosacījumiem, t.i. tās nevar attiecināt kā EISI finansēšanas līgumos paredzēto RB Projekta aktivitāšu izmaksas. Šādas RB Projekta izmaksas ir RBR padomes atalgojums, biroja vadības (korporatīvās) izmaksas, atsevišķi ar RBR pārvaldību saistīti ārpakalpojumi, padomes komandējumu un sanāksmju izmaksas, citas izmaksas, kas saistītas ar padomes darbību, kā arī citas RB Projektam pieskaitāmas netiešās izmaksas. 

Satiksmes ministrs	T. Linkaits 

